Löng hefð er fyrir því að Hjálpræðisherinn í Reykjavík bjóði til jólaveislu á aðfangadag . Þetta árið verður jólamaturinn með breyttu sniði . Nú verður boðið upp á hátíðarmat í sal Hersins í Mjóddinni og verður húsið opið kl. 12 - 16 á aðfangadag . Maturinn er framreiddur á þessum tíma og allir eru leystir út með jólagjöf . Athugið að til þess að geta áætlað fjölda í mat og til að hafa gjafir handa öllum er nauðsynlegt að skrá sig í jólamatinn . Á aðfangadag verður einnig jólaveisla hjá Hjálpræðishernum í Reykjanesbæ . Veislan hefst kl. 17 og stendur til kl. 20 . Hægt er að skrá sig gegnum einkaskilaboð á facebooksíðunni okkar eða með því að hafa samband í síma 859-0517 . Skráningarfrestur er 17. desember . Við vonum að þú eigir gleðileg jól í góðum félagsskap .